13. บุคคลอ้างอิง

นายทะเบียนหุ้น : บริษัท ศูนย์รับฝากหลักทรัพย์ (ประเทศไทย) จำกัด

132 อาคารสินธร 3 ชั้น 22

ถนนวิทยุ แขวงลุมพินี เขตปทุมวัน กรุงเทพฯ 10330

  โทร. 359-1200-9 โทรสาร 359-1259

นายทะเบียนหุ้นกู้ : หุ้นกู้ 799,999,000 บาท ครบกำหนด พ.ศ. 2542

หุ้นกู้ 200,000,000 บาท ครบกำหนด พ.ศ. 2542

ธนาคารกสิกรไทย จำกัด (มหาชน)

ฝ่ายบริการธุรกิจหลักทรัพย์

1 ซอยกสิกรไทย ถนนราษฎร์บูรณะ กรุงเทพฯ 10140

  โทร. 470-1976-83 โทรสาร 470-1998

ผู้แทนผู้ถือหุ้นกู้ : US$ 100,000,000 FRN Due 1999

US$ 104,600,00 Convertible Bond Due 2006

IBJ Whitehall Bank & Trust Company

One State Street, New York, NY 10004

  Tel : (212) 858-2428 Fax : (212) 858-6881

ที่ปรึกษากฎหมาย : บริษัท ที่ปรึกษากฎหมายสากล จำกัด

175 อาคารสาธรซิตี้ทาวเวอร์ จำกัด ชั้น 18

ถนนสาธรใต้ กรุงเทพฯ 10120

  โทร. 679-6005 โทรสาร 679-6041-42

ผู้ตรวจสอบบัญชี : นายนิรันดร์ ลีลาเมธวัฒน์ ผู้สอบบัญชีรับอนุญาตเลขทะเบียนที่ 2316

บริษัท เคพีเอ็มจี ออดิท (ประเทศไทย) จำกัด

195 อาคารเอ็มไพร์ ชั้น 21-22 ถนนสาทรใต้

แขวงยานนาวา เขตสาทร กรุงเทพฯ 10120

  โทร. 677-2000 โทรสาร 677-2222

ที่ปรึกษาการเงิน : BLANCKAERT, MISSORTEN,

  SPAENHOVEN & CO.

  Meiseselaan 71, Avenue de Meysse 1020 Brussel – Bruxelles

  Tel. : 02/268 08 35, 02/268 53 95 Fax : 02/268 39 87

14. ข้อมูลอื่นที่เกี่ยวข้อง

  บริษัท กับสังคม

ในช่วง 10 ปีที่ผ่านมา
บริษัทตระหนักถึงความรับผิดชอบในการมีส่วนช่วยเหลือสังคมและได้ให้ความสำคัญกับการพัฒนาสังคมให้เจริญควบคู่ไปกับการพัฒนาอุตสาหกรรม
โดยยึดมั่นในปรัชญาที่ว่า “ WE MUST BE A GOOD NEIGHBOUR & GOOD CORPORATE CITIZEN
” โดยบริษัทได้จัดทำกิจกรรมเพื่อสังคม ตลอดจนให้ความร่วมมือกับหน่วยงาน
และองค์กรการกุศลสาธารณประโยชน์ต่าง ๆ อย่างต่อเนื่องและเป็นรูปธรรม
รวมทั้งกิจกรรมในการสร้างสรรค์สังคม การให้บริการทางการศึกษาและศาสนา
ซึ่งบริษัทได้ให้ความสำคัญและทำนุบำรุงศาสนาเสมอมา
ไม่ว่าจะเป็นวันสำคัญทางศาสนาหรือกิจกรรมทางศาสนาต่าง ๆ ที่บริษัทได้ดำเนินการมาโดยตลอด
อาทิเช่น นิมนต์พระเพื่อเทศนาธรรมให้กับพนักงานในวันสำคัญทางศาสนา
การทอดกฐินประจำปีของบริษัทที่ดำเนินการมาตลอดทุกปีอย่างต่อเนื่อง
และการส่งเสริมการจัดบรรพชาสามเณรภาคฤดูร้อนร่วมกับ วัดอ้อน้อย จังหวัดนครปฐม
ส่วนทางด้านการให้บริการทางการศึกษากับเยาวชนทั่วประเทศ
ทั้งในรูปของทุนการศึกษาและอาหารกลางวัน อาทิเช่น
มอบทุนอาหารกลางวันให้กับโรงเรียนบ้านซับบอน โรงเรียนบ้านถ้ำวิทยาคม
โรงเรียนบ้านเขาไม้เกวียน โรงเรียนบ้านหลังเขาในจังหวัดสระบุรี เป็นต้น
และการบริจาควัสดุก่อสร้างอาคารให้กับวัด โรงเรียนและองค์กรการกุศลทั้งภาครัฐและเอกชน เช่น
ก่อสร้างสถานศึกษาสำหรับเด็กกำพร้าในวัดพระบาทน้ำพุ จังหวัดลพบุรี
การก่อสร้างสนามกีฬาตามโครงการกีฬาต้านยาเสพติดของสถานีตำรวจภูธรจังหวัดอุบลราชธานี
และการก่อสร้างถนนซีเมนต์ และสร้างห้องเรียนโรงเรียนศึกษาพิเศษลพบุรี ฯลฯ
เหล่านี้ตลอดจนการฝึกอบรมวิชาชีพ การเผยแพร่ให้ความรู้แก่เยาวชนด้านสิ่งแวดล้อม
และการอนุรักษ์ธรรมชาติการปลูกป่าไม้ นอกจากนี้ยังมีกิจกรรมเพื่อช่วยเหลือเกื้อกูลสังคม
อันเป็นปณิธานที่บริษัทถือปฏิบัติมาโดยตลอด
คือการจัดหน่วยแพทย์เคลื่อนที่ให้การรักษากับชาวบ้านที่ยากจน เช่นบริษัทร่วมกับโรงพยาบาลแก่งคอย
และสุขาภิบาลทับกวาง ได้ออกหน่วยแพทย์เคลื่อนที่บริการตรวจสุขภาพให้แก่ ผู้สูงอายุทั้ง 10 หมู่บ้าน
ในตำบลทับกวาง อำเภอแก่งคอย จังหวัดสระบุรี และบริษัทร่วมกับโรงพยาบาลท่าเรือ
ทำการตรวจสุขภาพให้กับชาวบ้าน ตำบลวังแดง อำเภอท่าเรือ จังหวัดพระนครศรีอยุธยา
ซึ่งอาจกล่าวได้ว่าบริษัทเป็นบริษัทหนึ่งที่คืนกำไรสู่ประชาชนและสังคมในอันดับต้น ๆ ของประเทศ
และเป็นองค์กรเอกชนขนาดใหญ่ที่มีความตระหนักและพยายามในอันที่จะรักษาและปรับปรุงสภาพแวดล้อมที่ดีให้ดำรงอยู่อย่างยั่งยืนสืบไป

จากความตระหนักต่อสภาพสังคมและสิ่งแวดล้อมเสมอมา บริษัทจึงได้จัดตั้ง
“มูลนิธิสิ่งแวดล้อมเพื่อชีวิต” ขึ้น
เพื่อเป็นองค์กรการกุศลมีวัตถุประสงค์และเจตนารมณ์เพื่อที่จะจรรโลง
และสร้างสรรค์สภาพแวดล้อมที่ดีให้กับทุกชีวิตในสังคม ได้ดำรงอยู่อย่างผาสุกและมีคุณภาพชีวิตที่ดี
รวมทั้งสนับสนุนกิจกรรมในด้านต่าง ๆ ที่เกี่ยวข้องกับการแก้ไขปัญหาสังคม
และที่ผ่านมามูลนิธิสิ่งแวดล้อมเพื่อชีวิต ได้จัดกิจกรรมในด้านต่าง ๆ อาทิเช่น
โครงการฟื้นคุณค่าป่าชายเลน ซึ่งเป็นการดำเนินการให้ความรู้การปลูกป่าชายเลนในพื้นที่
จังหวัดชลบุรี จังหวัดระยอง และจังหวัดจันทบุรี โครงการแต้มสีฟ้าให้ชายฝั่ง
โครงการเยาวชนสู่ธรรมชาติ โครงการทีพีไอส่งเสริมคุณค่าเยาวชนไทย (รณรงค์ต้านยาเสพติด)
โครงการมอบความรู้สู่เยาวชน โครงการอะเมซิ่งแรลลี่รักษ์โลก
และการบริจาคให้กับองค์กรการกุศลและสาธารณประโยชน์
เช่นทุนการศึกษาแก่นักเรียนที่ขาดแคลนทุนทรัพย์ ซึ่งอยู่ภายใต้ความอุปถัมภ์ของมูลนิธิธรรมอิสระ เช่น
โรงเรียนห้วยขวาง โรงเรียนบ้านอ้อกระทิง โรงเรียนบ้านหนองงูเหลือม และบ้านสระน้ำ
และการจัดซื้อหน้ากากจราจรมอบให้กับตำรวจจราจรกลาง
บริจาคเงินให้มูลนิธิรพ.สมเด็จเจ้าพระยา มูลนิธิไทยรัฐ
มูลนิธิป้องกันต่อต้านอาชญากรรมและยาเสพติดในประเทศไทย
และบริจาคเงินให้กับโรงเรียนตำรวจตระเวนชายแดน
รวมทั้งโครงการช่วยเหลือเด็กและชาวบ้านยากจนในถิ่นทุรกันดารทั่วประเทศ เช่น ที่วัดถ้ำพระ
อำเภอกุบาท จังหวัดสกลนคร